ming030890/wiki-yue-high-quality huggingface dataset:
陳鶴皋

陳鶴皋（1962年—）係中國武術師傅，自創「無限制」門派。
1962年，陳鶴皋喺浙江杭州出世。1986年，佢開始收徒弟教拳。2000年，佢開過間護送公司，負責保護貨或者人。2019至2023年，浙江省喬司監獄請佢做「防暴大隊警務技能教官」。
陳麗柔

陳麗柔（柔柔，英文：Natalie Chan，1994年4月28號—），係香港女藝人、模特兒、YouTuber同KOL，用網名「柔柔」幫過網上頻道啱Channel拍片。

簡歷
陳麗柔喺沙田崇真中學畢業，之後升讀香港公開大學人文社會科學院，主修創意寫作與電影藝術。
2013年，佢參加由《FACE》主辦嘅第6屆UStar大專校花校草大選，係20強之一，同年參賽者仲有女子組合Bingo隊長關嘉敏、寰亞嘅湯加文同2014年香港小姐季軍何艷娟。
2016年，陳麗柔開始參與網上頻道啱Channel嘅微電影、短片同廣告拍攝，同時喺個人YouTube頻道發佈個人影片。除咗幕前演出，佢亦都有參與幕後導演、編劇同剪接工作。
2020年，佢離開啱Channel，自己開設瑜伽學校Blue Yoga Studio。
2021年，加入SOLOYOLO，積極向影視發展。

廣告
2016年：四喜月餅（啱Channel，男主角為當屆香港先生小智）
2020年：Broadway 電視廣告；Play Station；Panasonic等。
2021年：SmarTone 5G 網絡短片；Reenex膠原自生花樣盛放3年短片；SAMSUNG；SmarTone等。
2022年：Clarity Smile LASIK Centre 年度形像大使；matsukiyo 松本清；McCafe；Guinness等。
陳鴻橋

陳鴻橋（粵拼：can4 hung4 kiu4；簡化字：陈鸿桥；1966年3月28號—2015年10月23號）係中國國企國信證券嘅總裁，湖南株洲攸縣人。1984年考入北京大學國際經濟系，1990年以博士研究生身份畢業。從1991年開始到深圳證券登記結算有限公司做嘢，3年內先後做咗登記部副經理、總辦主任、總經理助理同副總經理；1997年到深圳證券交易所資金交收部做總監；2000～2008年間做過深交所總經理、副總經理及中國共產黨委書記。2014年6月19號加入國信證券做CEO，但嗰年9月15號因國信證券之前試過股指期貨發空單同幫司度公司方便，大規模噉賣嗮融券，結果俾監管層當場捉住。
2015年10月23號朝早6點幾（UTC+8），陳鴻橋喺深圳市福田區間住所嘅陽臺用電線吊頸自殺死咗，終年49歲。國信證券公司喺當日15點47分接到家屬通知後通報陳鴻橋一死嘅事。
陳鴻烈

陳鴻烈（英文名：Chan Hung Lit，1943年6月7號—2009年11月24號），原本姓周，上海出世，係1960同埋1970年代國語片性格演員，演反派一炮而紅。曾經創辦電影公司，導演電影；陳鴻烈生前嘅亦係無綫電視當做過甘草演員。

生平
陳鴻烈出身喺一個有錢人屋企，有11個兄弟姊妹同埋有11個工人跟身照顧，住喺上海華山醫院附近一座私人大宅。1949年因國共內戰同阿媽走難去咗香港，開始由姓周改跟阿媽姓，即係姓陳。
陳鴻烈曾經係喺1962年佢哋進走入邵氏嘅「南國訓練班」，畢業之後並簽約邵氏演戲。由於佢外形關係，多數都做反角。1966年佢憑住《大醉俠》呢部電影走紅。六十年代佢多數都拍電影，當其時佢最風光嗰陣，曾經揸過寶馬房車同埋一啲古董車。
陳鴻烈曾經喺1970年代開辦咗電影公司，之但係幾年間就蝕咗足足五百萬咁多。1974年同當時簽約邵氏嘅花旦潘迎紫結婚。但其間成日都爆出負面新聞。潘迎紫成日公開指責陳鴻烈唔畀家用又花心，最後搞到喺1979年離婚。由於負面新聞多，無人再搵佢拍戲，1980年代陳鴻烈決定退出演員生涯，開始做其他生意。
陳鴻烈本來唔打算再踏足影視圈，但喺係1993年佢生意伙伴打算結束生意，咁啱台灣有人搵佢復出，結果順理成章再踏足影視圈。好似當時候大受歡迎嘅台灣劇集《包青天》，陳鴻烈就演過好幾輯。
陳鴻烈曾經喺1995年加入無綫，曾拍過《聊齋》同埋嘅《笑傲江湖》等，但只係效力咗第一年就聯同TVB走人，2003年佢再返番無綫電視，呢次佢以甘草演員嘅以仍身份演出。
2009年11月24號，佢喺無綫拍緊《畢打自己人》期間心臟病穾發性昏迷送院，喺將軍澳醫院經送院搶救後延至夜晚7點11分證實不治更走咗，享年66歲。當時傳媒就報道，陳鴻烈喺猝死前一星期已經開工超過69個鐘，但佢嘅底薪只有每月港幣3,000蚊。陳鴻烈嘅逝世，亦引起一啲人對年長演員嘅工時同保障問題嘅關注，同埋關於無綫電視演員待遇爭議嘅討論。
陳鷺蕓

陳鷺蕓（粵拼：can4 lou6 wan4；簡化字：陈鹭芸；閩南話：Tân-Lôo-Hûn；1977年6月7號—2015年12月23號）係中國嘅女子籃球員，福建廈門人。
佢喺1997年入選過國家隊集訓，重喺2001年亞錦賽、2002年世錦賽、2002年亞運會同2004年亞錦賽出過場。
2015年12月23號晚黑，佢因患有結腸癌，最後冇得醫而死，終年38歲。
陳麗斯

陳麗斯，香港歌手，英文寫Chan Lai Sze，英文名Grace Chan。佢唱歌之外，亦有做電視節目主持，演過電視片集。後尾喺香港移民潮時，移民加拿大多倫多。電影跳灰做蕭芳芳幕後代唱，以問我一曲成名。唱片公司佢簽過寶麗金旗下寶麗多，不過出碟唔多，有碟高歌同一生享有真愛。
陳鶴文

陳鶴文，台灣時代力量政治人物，2022年曾經代表時代力量參與新竹市第二選舉區議員選舉，但未能當選。
陳鳳翔

陳鳳翔係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
陳鴻碩

陳鴻碩（Victor Chen，1980年11月17號—）係香港無綫電視藝員。佢喺臺灣臺北市出世，2009年到香港參加無綫電視歌唱比賽《超級巨聲》，之後加入無綫電視，拍過幾套電視劇。2020年1月離開無綫電視。
金興西

金興西，係大韓民國嘅一個女藝人同埋歌手。
金色黎明

金色黎明（希臘話：Χρυσή Αυγή）係希臘極右翼政黨，1993年成立，總部喺雅典，現任阿頭係Νικόλαος Γ. Μιχαλολιάκος。學者同媒體認為該黨有新納粹主義同埋法西斯主義色彩。
金色黎明成員被指同一系列針對移民嘅暴力活動有密切聯繫。2012年希臘議會選舉入面，該黨迅速崛起，得票達到5.5%，排第6位，攞咗21個席位。
金色大道

《金色大道》（英文：All That Glitters）係星加坡[`新傳媒私人有限公司]]製作嘅電視劇，由陳泂江、田銘耀、孫政、黃暄婷、洪凌、何盈瑩等主演。呢部劇係喺2023年9月18號，接替《白色強人II》喺新傳媒8頻道嘅晚上9點時段首播。
金色孟加拉

《金色孟加拉》係孟加拉國歌，由印度詩人泰戈爾作曲填詞，原歌詞係孟加拉文。呢隻歌喺1905年創作，1972年正式做孟加拉國歌。
金與正

金與正（粵拼：gam1 jyu5 zing3；韓文：김여정；1988年9月26號—），又譯金汝貞（gam1 jyu5 zing1）、金汝靜（gam1 jyu5 zing6），係北韓領導人金正恩嘅細妹。佢亦係已故領導人金正日個女同已故創始人金日成嘅孫女。佢係政治局嘅候補委員、朝鮮勞動黨（WPK）文宣同鼓動部嘅主任。
金色力量黨

金色力量黨係台灣一個政黨，簡稱金力黨、G力黨、GPP或者69黨。呢個政黨係喺2020年1月19號由台灣前台北市議員童仲彥發起成立嘅。
金興賢

金興賢（英文：Kam Hing-Yin，1944年—）係香港男演員及高爾夫球教練，做過無綫電視同埋亞洲電視旗下藝人。佢喺1972年加入第一屆第一期無綫電視藝員訓練班而出道。同期學員有郭鋒、劉緯民、甘國亮、關聰、蘇杏璇、黃允財、許紹雄、梁立人、招振強、林偉圖、溫燦華、呂有慧、高妙思、程可為、莊文清、孫明貞、陳嘉儀、陳美琪、陳喜蓮同覃恩美等等。
金舖

金舖係賣金飾、金器、鑽石、首飾嘅舖頭。大部份嘅金舖會從人客處買入金器，煲熔再造新金飾。
集體行動

集體行動（英文：collective action）指一班人一齊採取行動嚟達致某啲目的。
集體潛意識

集體潛意識（collective unconscious）係容格提出嘅概念。容格覺得人格結構分咗做三層次：意識（自我）、個人潛意識（情結）同埋集體潛意識（原型）。而集體潛意識係指每一個人都有住嘅共同潛意識，包括祖先在內，世世代代嘅活動方式同埋經驗嘅痕跡都儲存喺入面，但係呢啲潛意識人係感知唔到嘅。
集體農場

集體農場（俄文：Колхоз），又叫集體農莊，係蘇聯發明嘅共產農業政策，將個人嘅農場合埋一齊，農地同農具都係公有，行現代化嘅耕田方法，係計劃經濟嘅一部份。
集體決策

集體決策（粵拼：zaap6 tai2 kyut3 caak3；英文：group decision-making）指一班人一齊做決策。一班人做集體決策，會有一個整體嘅決定，而個決定唔係淨係嚟自某一個個體嘅。集體決策呢種情況喺工作場所嗰度好常見。
集體決策可以理解為一班人彼此之間傳遞資訊嘅過程。
集體談判權

集體談判權係一種政治權力，佢增強工人同資本家談判時候討價還價嘅話事權。

正方觀點
爭取集體談判權嘅人認為，喺否定集體談判權嘅環境，工人同資方談判未必個個都有實力，例如佢要求最低工資、最高工時，資本家會畀佢兩個選擇：
唔好搞搞震，返埋位繼續開工
唔滿意可以自己跳槽或者返鄉下
若果有集體談判權，工人授權工會或者工人代表，佢哋係談判員，假如資方拒絕加薪等條件，代表會以按章工作、罷工、上街遊行對付，甚至禁止其他工人開工。
喺西方國家，例如荷李活電影行業工會、編劇工會，都有集體談判權。

反方觀點
集體談判權損害營商環境，經濟同政治上「工人大晒」，令外國投資者卻步，唔投資，令工人「集體冇工開」。
集體意識

集體意識（英文：collective consciousness）係指一班人共有嘅信念、諗頭同價值觀，令佢哋能夠成一個有返咁上下團結嘅社會。
集體意識可以引致羊群效應。
集體智能

集體智能（英文：collective intelligence，CI）指由個體之間嘅集體協作同競爭而創發出嚟嘅類似有智能行為，透過共識決策展現。
舉例說明，想像一間企業，企業入面嘅員工成日會協作做嘢，途中會學習，但又會（例如）爭上位，又會有機會（例如）投票同間企業做決策，令到間企業彷彿好似曉接收外界資訊同做決策（有智能噉嘅行為）噉。
集體智能吸引咗唔少社會學同管理學工作者嘅思考，仲有人嘗試將集體智能嘅概念應用落去某啲細菌同動物身上。
集體自衞權

集體自衞權係指當一個國嘅盟國畀人攻擊時，都可以出兵幫手防衞嘅軍事權力。
日本打輸咗二戰之後，佢嘅「和平憲法」本來被剝奪咗集體自衞權，但係到2014年時任內閣總理大臣安倍晉三就透過釋法去解禁集體自衞權。
集體行為

集體行為（英文：collective behavior）係社會科學同生命科學上嘅一個概念，指多個有生命個體喺冇中央單位控制下一齊做出嘅行為。
例如暴動往往冇人喺背後中央控制，而係由參與暴動嘅人互相影響而成嘅。
集體意會

集體意會（粵拼：zaap6 tai2 ji5 wui6；英文：sensemaking）喺社會學上係指一班人點樣一齊為某啲共同體驗賦予「意義」。
大上海

《大上海》（The Last Tycoon）係香港導演王晶執導嘅2013年動作劇情港產片，亦係中港合拍片，由周潤發、洪金寶、吳鎮宇同黃曉明主演。呢套電影敘述20世紀初嘅上海灘三大亨杜月笙、黃金榮、張嘯林嘅傳奇一生。
本片於2012年12月21號喺中國內地上映。
電影主題曲《定風波》由高世章譜曲、岑偉宗填詞，張學友演唱。
大不列顛王國

大不列顛王國（英文：Kingdom of Great Britain）係歐洲舊時一國，1707年由蘇格蘭王國同英格蘭王國合併，係現代英國嘅雛型。1801年，佢再同愛爾蘭王國合併，國號改做大不列顛愛爾蘭聯合王國。
大上托

大上托（Tai Sheung Tok）係香港嘅山，海拔高399米，喺西貢區。

歷史
大上托以前標高419米，但經江門出身嘅地產商兼賭場經營者呂志和嘅採礦後只得海拔399米。
採礦緊嘅大上托（2011年）
大三門島

大三門島，又叫駝寧山、三門島，喺中國廣東，係大鵬半島對出一島，家下歸深圳市管。

地理
大三門島北面對正大鵬半島個頭。海路西行，可到香港西貢半島嘅大浪灣。佢南面有幾個島，有青洲同小三門島。

史
大三門島原本叫駝寧山，舊時嘅海島，地圖上都叫山。佢南便嘅小三門島，先叫做三門。而門查實係窄嘅水道咁解，因為幾個海路畀幾個島間開，所以叫三門。
駝寧山一帶，舊時都係軍事重地，到1997年開放。
駝寧山西便係海關。
大下菜摘

大下菜摘 ，係日本嘅一個女藝人同埋配音員。
大不列顛愛爾蘭聯合王國

大不列顛愛爾蘭聯合王國（英文：United Kingdom of Great Britain and Ireland）係歐洲舊時一國，1801年由大不列顛王國同愛爾蘭王國合併。1922年，愛爾蘭南部分裂出愛爾蘭自由邦，所以國號改做大不列顛北愛爾蘭聯合王國，即係當今嘅英國。
大三巴牌坊

大三巴牌坊係澳門嘅一處地標旅遊勝地。佢而家係由一個牌坊、一個廣場、一條大石階、同埋一個地庫博物館組成。

佈局
牌坊：後面有個雙層鐵架，畀遊客免費上去鳥瞰澳門。
廣場：分前地同後面，前地成日會有文化慶典表演節目舉行。
石階：好闊，有啲遊客鍾意嚮度休息、食街頭小食、睇風景同埋影集體相。
地庫博物館：放咗以前嘅古跡文物畀人睇，有冷氣同埋唔使錢入場。

歷史
大三巴係一座葡萄牙人起嘅教堂，叫做聖保祿教堂，嚮1580年新起好，係當時亞洲最大嘅天主教教堂。
嚮1595年同1601年先後喺三次大火被燒毀。1602年重建好，意大利籍耶穌會會士卡洛斯·斯皮諾拉神父設計，並保留當初1602年重建嘅設計，由於教堂係奉獻畀聖母，又被稱為聖母堂，係當時遠東最大嘅天主教石建教堂。
1762年，聖母教堂先後被改成軍官宿舍、兵營。
1835年1月26號晏晝，教堂嘅廚房火燭，最後將教堂燒淨一道3層樓高嘅牆同埋68級台階。由於教堂前牆好似中國嘅傳統牌坊，所以本地人便叫佢做「大三巴牌坊」。
1990年頭，政府曾經對教堂遺址進行考古調查同埋一啲修復嘅工作，發現咗當時教堂背後嘅建築遺址同埋葬教士嘅墓地。
1996年，政府喺遺址起咗天主教藝術博物館同墓室，展出唔少澳門教會嘅珍貴文物。
嚮回歸前嘅澳門政府已經想將牌坊申報為世界文化遺產，但係由於政治同埋技術因素而未成功。
2005年，中華人民共和國政府成功向聯合國教科文組織申報咗世界文化遺產，大三巴牌坊成為咗澳門歷史城區一部份。
餃

餃係一種用麵粉做皮而又包餡嘅食品，響中國北方係一種比較傳統嘅食品，主要分為水餃（烚餃）同蒸餃兩種，仲有鍋貼（煎餃）。水餃嘅餡會將一啲肉撈埋一啲菜，最常見嘅例如白菜豬肉。蒸餃就響廣東點心常見，例如蝦餃同豆苗餃等。

名
其實「餃」係來自個「角」字，因為國語係同音。
飾藝風

飾藝風，講舊時時款趨向，美術、產品、木土都偏向表現機械，講求對稱、幾何綫條、平滑、流綫形，好用人工物料。出自法文Arts Décoratifs，西文短稱Art Deco甚至Deco，得自一九二五年，巴黎現代裝飾美術及産業美術國際博覧會。初見法國一戰前，二十世紀一十年代。歐美二十年代至高峯，三十年代末落。唔止歐美，個款亦見於全世界。
末落皆因世界大蕭條，而到二戰就無晒喇。呢段時間趨向更着重功能，更少裝飾。
飾藝風並無一定準測，定義出來亦會互相矛盾，由此可知，祇不過籠統描述當時趨向。話就機械，有時石屎樓嵌入浮雕，有時當代傢俬工藝品嵌入名貴物料。
去到六十年代，就有過一陣復興。時至今日都係靈感來源，珠寶、室內裝飾、時裝時有所現。而美國紐約當時所起摩天大廈，好似佳士拿大廈、帝國大廈咁，仍可見到飾藝風特色。

史
飾藝一字原於一八五八年法國。一八七五年， 匠人得到王家認可地位，傢俬、紡織、珠寶、玻璃等都受惠。甚至飾藝甚至變為王家學院名。一九〇一年成立飾藝人學會。嗰陣德國出口平價傢私，遇着法國民族主義，飾藝復興。一九一一年提出，一九一二年舉辦博覧會，要時款作品，唔要古式。推遲至一九一四年，又遇着打仗。至終一九二五年先搞得成。自此，飾藝就風行遍世界。

物料
新物料亦屬於飾藝風重要特色。
起屋改用石屎，起出來有更多變化。鋼筋石屎更加堅固，唔使咁多柱。
技術進步可以大量生產。窗更加大，更加堅固。
物品、傢俬、建築又開始用鋁，更加之輕。

設計
飾藝並非純機械形，有時亦會添入異國風情，中國、日本、印度、波斯、古埃及、瑪雅等。早期亦有混入天然物料，尤其特別兼奢華。後尾又有分成兩派，一派量產，一派逐件手工。
室內色彩更加豐富，更加鮮明，會用撞色。花紋以花為主。
飲食界功能界別

飲食界功能界別係香港立法會一個功能界別，選民嚟自食物業牌照持有人。
飼料

飼料係由人準備畀動物（尤其係禽畜）嘅嘢食，係畜牧行業入面好常用嘅資源。
飲食配搭

飲食配搭（粵音：jam2 sik6 pui3 daap3），又叫飲食組合，係營養學入面指生物（尤其係人）飲嘢同食嘢嘅配搭，主要睇下個配搭入面攝取咗幾多各個種類嘅營養。
飽和脂肪

飽和脂肪（英文：Saturated fat）係脂肪或者脂肪酸嘅一種，指脂肪酸鏈入邊淨係得單鍵。
餅乾

餅乾，餅一種，細塊兼扁平，乾身，水份好少。餅乾會加調味配料，變成唔同花款。主要麪粉造，唔使發酵，烘乾變硬而成。吸濕氣變軟，就睇成變質，唔好食。
佢本身做乾糧，至少烘兩次，方便出外用，好似行軍行船，並唔好食。英國到有大量蔗糖，就變成大眾食品，花款多起來。

硬質餅乾
軍用嘅壓縮餅乾就係硬質餅乾
完整嘅軍用乾口糧重包括朱古力粉，果汁粉，薑糖，牛肉乾[未記出處或冇根據]。

酥質餅乾
Shortbread 唔可以直譯做短麵包，Shortbread 嗰個字係縮寫字，Shortening 喺講酥油，所以翻譯成奶油酥餅。

脆質餅乾
脆質餅乾，其中嘅成份就包含梳打粉。

格仔餅乾
格仔有一個專用嘅模壓成，呢個模通常喺格仔形狀嘅。
堤健吾

堤健吾（1978年3月8號—）係日本足球員，司職後衞，效力過富山勝利。
堡壘街

堡壘街（英文：Fort Street），係香港北角一條馬路，由長康街開始，去到明園西街。
堤俊輔

堤俊輔（1987年6月8號—）係日本足球員，司職後衞，效力福岡黃蜂。
堤

堤係沿海或者河邊起嘅，高出地下嘅建築，目的係預防氾濫。
高港區

高港區係中國江蘇泰州一個市轄區，總面積223平方公里，人口21萬。
高溫症

高溫症（Hyperthermia）係因為體溫調節出問題電令到體溫異常升高嘅病，好多時都係因為中暑引起嘅。
高淳

高淳（粵音：gou1 seon4）係中國江蘇省南京市嘅區。面積802km²，人口42.5萬（2013年），轄8個鎮、4個單位。
鎮：淳溪鎮、陽江鎮、磚牆鎮、古柏鎮、漆橋鎮、固城鎮、東壩鎮、椏溪鎮
單位：高淳縣團結圩良種繁育場、高淳縣茶葉實驗場、高淳監獄、傅家壇林場

史
春秋周景王四年（前541年）吳王余祭係今日高淳城南十五公里嘅地方築「子羅城」，因為城牆高固，所以又叫「固城」，即係今日嘅固城鎮。然後以此設瀨渚邑（讀「賴主泣」，粵拼：laai6 zyu2 jap1），「瀨」係指呢度流經嘅中江古名叫「瀨水」，「渚」係指固城起喺江灘上。三年之後楚靈王攞咗呢個城。因為楚平王做太子時據守過呢城，後人將固城叫做楚王城。後來畀吳、楚、越爭過。
秦始皇改瀨渚邑爲溧陽縣（溧讀律，粵拼：leot6 joeng4 jyun6）。「溧」同「瀨」嘅上古音相通，「陽」係瀨水之北。溧陽縣轄今日高淳、溧陽、溧水南部，治所固城。從秦到東漢，固城係縣內中心。
三國東吳廢溧陽，喺原先縣嘅東部設永平縣，治所今日溧陽城南古縣村，係今日溧陽嘅前身。
晉太康元年（208年）永平縣改名永世縣，然後恢復溧陽縣。
隋朝永世縣併入溧陽縣，之後將丹陽縣東部併入溧陽縣，溧陽縣改名溧水縣（粵拼：leot6 seoi2 jyun6）。高淳用咗810年嘅「溧陽」縣名終結。
唐朝（620年）溧水縣東部異地重置溧陽縣，即係今日嘅溧陽市，縣治今日溧陽嘅舊縣村。
明弘治年間溧水縣南部分置出高淳縣，然後延續至今。縣名出自縣治高淳鎮，高淳鎮即係今日嘅淳溪鎮。
2013年3月28號高淳由縣撤換爲區，叫高淳區。
高清翡翠台

（HD Jade）係香港無綫電視旗下一條以高清格式播放嘅數碼電視頻道，喺2007年12月31號夜晚7點正式開播，係香港全日24個鐘廣播嘅免費高清電視頻道，有高清製作同升頻到1080i既節目，每日黃金時段都會同翡翠台做同步廣播。呢個頻道之後改過幾次名，2016年2月22號改名做無綫電視J5台，2017年8月15日號改名做無綫財經台，2018年1月15號改名做無綫財經·資訊台，2022年9月5號再改名做財經 體育 資訊台。

播放格式
頻道嘅影像用 H.264/MPEG-4 AVC 格式編碼，畫面比例係 16:9。喺大部分高清節目播嘅時候，右下角都會有一粒「HD」嘅標誌，由2008年11月起，為配合台慶，加入咗「TV Buddy」飛出嚟嘅動畫，到而家都重用緊。
聲音方面，高清翡翠台用Dolby AC-3編碼；而家TVB拍嘅電視劇暫時冇環迴立體聲，淨係會用立體聲播放，但係如果外購嘅電視劇集同電影有用環繞聲，就有埋環繞聲效果。

開播情況
高清翡翠台喺2007年12月29號起試播，高清翡翠台同翡翠台同步播出外購高清電影《愛君如夢》。
2007年12月31號夜晚7點，高清翡翠台啟播，並製作《數碼電視新紀元》開播典禮，當晚7點半播出首個全高清自製節目《東張西望》，然後係TVB自製高清處境劇，緊接嘅係《翡翠高清首映禮》、《奧海城全城狂歡邁向2008》，同埋《「幻彩詠香江」除夕倒數》，以上節目都用全高清，無用增線技術，除咗《東張西望》嘅部分採訪片段，因為高清攝錄架生唔夠，唯有用標清攝錄器材拍攝。
另外，香港首齣用高清播嘅外購電影，係高清翡翠台喺2008年1月1號朝早播映嘅《天下無賊》同翡翠台同步播放。

節目
呢條高清頻道主要播放無綫電視製作嘅高清劇集、綜藝節目、紀錄片，同外購紀錄片、外購劇等。啟播當晚，無綫電視製作大型節目同晚宴，用高清放映。播放初期，每日放映唔少過4個鐘真正以高清攝製嘅自製或外購節目，而其餘時間就會用增線技術，將唔係高清解像度的節目提升至1080i放映；而2008年下半年，將會有多過75%嘅時間以全高清放映。
每日嘅部分黃金時段，呢條頻道同翡翠台同步播放；高清頻道全部節目以高清或經過增線嘅技術播，或重播當日嘅高清節目。另外，當日娛樂直播嘅節目係翡翠台前日嘅節目，與翡翠台同步播放，同步播放時，翡翠台嘅畫面頂部標示為「較早前錄影」。
無綫電視喺2008年7月13號開始改為16:9標清拍攝及播放，並計劃喺北京奧運後播高清新聞，而呢條頻道喺北京奧運期間全日播放奧運賽事（包括直播同重播奧運賽事）。

馬來西亞
TVB奧運頻道係無綫電視同馬來西亞Astro一齊開辦嘅奧運頻道，喺2008年8月7號啟播，2008月8月27號停播。
呢個頻道播出嘅節目同高清翡翠台一樣。而係高清翡翠台播緊其他節目嘅時候，呢個頻道就會以TVB奧運宣傳片、本地嘅廣告同埋奧運歌曲MV嚟填時間，高清翡翠台播番奧運節目嘅時候，呢個頻道亦都會一齊播映。呢條頻道喺北京奧運完咗之後嘅兩日內（即係8月25同埋8月26號）重播《北京奧運開幕式》同埋《北京奧運閉幕式》，最後一個節目係《京奧最難忘》。
雖然奧運期間高清翡翠台播嘅係高清畫面，但係因為馬來西亞未有高清電視服務，所以只係用數碼標清576i同4:3嘅比例播映。
高湛

北齊武成帝高湛（538年—569年）係北齊第四代皇帝。佢係東魏權臣高歡第九個仔，高演嘅細佬。佢喺561年繼承北齊皇位，喺565年退位。

一生
高湛牛高馬大，高歡對高湛有好感，所以喺高家都叫做有地位。響東魏元象年間，孝靜皇帝元善見封高湛做長廣郡公。
後來，高湛嘅親戚高澄廢黜東魏政權，之後建立新國家北齊取而代之，高家（包括高湛在內）因而做咗皇族。響元象年間，文宣皇帝高洋封高湛做長廣郡王，與此同時，高湛重兼任尚書令、司徒同太尉。高洋死咗之後，佢個仔高殷繼承皇位。乾明年間，高湛撈到個大司馬同幷州刺史來做。響560年，高演聯同高湛發動政變，推翻高殷。高演繼位之後，高湛做咗右丞相。高演後來駕崩，傳位畀高湛。
高湛昏庸無能，荒淫無度，搞到北齊國勢危如累卵。高湛繼位之後，逼前朝太后李祖娥同佢通姦，之後重生咗個女李祖娥個仔高紹德發現咗，重鬧咗李祖娥一獲。李祖娥無地自容，所以殺死個蘇蝦。高湛怒髮衝冠，所以殺死咗高紹德，重剝李祖娥光豬，之後毒打一輪，最後將佢拋落海。
響569年，高湛過身，嗰陣時佢得三十二歲。佢嘅廟號係世祖，謚號係武成皇帝，葬喺永平陵。
高溪樹

高溪樹（Košice），又譯做科希策，係斯洛伐克第二大城，2021年人口超過22萬人。
高準熹

高準熹，係大韓民國嘅一個女藝人同埋演員。
馬來長吻鱷

馬來長吻鱷，又叫馬來鱷同埋馬來假食魚鱷，係東南亞最瀕危嘅一種鱷魚。

瀕危等級
馬來長吻鱷加入 CITES 附錄1，唔可以作商業買賣；1996年 IUCN 紅皮書目錄數據唔夠，2011年定為易危物種。

形態特點
形似恆河鱷，但馬來長吻鱷個頭會逐漸向口鼻收窄，而且冇食魚鱷雄性嘴尾尾嘅個球狀突起。身體為橄欖綠色，背脊有模糊嘅黑色橫條紋；腳強而有力，有助於游水，雙眼就有黃啡色嘅虹膜，呢點喺鱷魚中相當少見。

分布
分布喺泰國北部、馬來西亞、印度尼西亞。有報導話，喺 Sulawesi 同越南亦有馬來鱷喺度，但係未經進一步證實嘅。同灣鱷一樣，佢哋相信試過響嶺南一帶，主要係內陸河度，生活咗相當長嘅時間，啲古文係有過記載嘅。
雖然佢嘅殘骸骨頭曾經喺珠江河口一帶畀人發現，但喺香港搵到嘅相似骨骼碎片，但係啲專家研究唔能夠好確實咁話係馬來鱷嘅。

生物學
馬來長吻鱷個頭
馬來鱷主要棲息喺森林泥炭沼澤地。馬來鱷具細長而窄嘅嘴，適合捕魚，但係分析佢哋胃裏面嘅嘢，發現牠佢哋食得好雜，唔會凈係食一種魚。馬來鱷嘅胃裏面發現有食蟹猴、小鼷鹿、野豬、狗、雀仔、水巨蜥、蛇、蝦等，仲有石子同露兜樹嘅樹葉，有兩個 cases 重發現有好多寄生線蟲。

繁殖
鱷魚乸生到 2.5 - 3 米長嗰時就係「性成熟」，每年旱季 6 - 8 月就係築巢嘅時間。一般鱷魚巢都係起係大樹低嘅「泥炭丘」之上，泥炭丘係由死咗嘅植物咁嘅有機物沉積響樹根而形成，用葉、樹枝、碎木嚟築巢嘅，巢嘅形狀似個「小丘」，同其他鱷魚唔同，馬來長吻鱷唔會用用雜草。鱷魚巢直徑有 1.2 - 1.4 米，高約 0.6 米。蛋生喺蛋窩裏面，每窩有 15 - 60 隻蛋，蛋比較大。

分類
對於馬來鱷嘅系統同分類，專家睇法唔一致。根據形態學嘅證據，傳統方法將馬來鱷歸類為真鱷科或者亞科。

種群動態及保護
熱帶沼澤嘅馬來長吻鱷,香港濕地公園
馬來鱷對生境嘅要求幾特別，要有特定嘅漂浮植物叢同成蔭嘅水邊棲息地，一段時間嘅森林伐木、修築水壩、開闢新水道、非法捕獵，已經使佢嘅棲息地方大量咁消失。
香港濕地公園現時飼養咗四條馬來鱷。佢哋都住響公園展覽館裏面嘅「濕地世界」。
馬俊賢

馬俊賢（葡文：Joaquim Germano Pinto Machado Correia da Silva，1930年6月15號—2011年3月14號）係葡萄牙政治人、第125任澳門總督。佢係一位文人嘅總督。
佢嚟澳門之前係醫學教授，於1986年5月15號到澳門開始履行總督職務，但佢嘅任期只有一年幾。佢提倡人道主義同埋社會福利。
喺佢任內，於1987年2月24至27號，馬俊賢夫婦應當時嘅中國廣東省省長葉選平，邀請佢喺廣州參觀訪問。
馬來豪豬

馬來豪豬（Hystrix brachyura，H. hodgsoni）係嚙齒目，豪豬科（Hystricidae）嘅成員，屬於舊大陸豪豬嗰邊。

分布
分布喜瑪拉雅山，孟加拉，印度東北部， 中南半島，馬來西亞，泰國，越南以及中國（包括香港，海南島）。

特徵
全身褐黑色，頸同背脊都生有黑白色硬刺，長30至50毫米，係由獸毛演化而嚟。頭短尾短，頸同上背有一束白色嘅短冠毛。

習性
馬來豪豬係一種棲息喺森林嘅哺乳動物。主要喺夜間活動。通常過住以家庭為單位嘅生活，日間會棲身喺地洞或石隙裏面。遇到捕食者例如老虎、豹同亞洲豺犬嗰陣，會迅速豎起頸同背脊嘅硬刺，並用後腳拍打地面嚇退敵人。若果受到進一步威脅，會向橫或向後衝向敵人，並用硬刺展開攻擊。食果實、樹皮、樹根、樹葉同肉質植物，但亦會食動物骨頭以磨牙，同補充硬刺嘅鈣磷質。

保育狀況
香港動植物公園所拍嘅馬來豪豬
豪豬係一種繁殖力強嘅物種，所以好多動物園都會養，而且圈養狀態下亦有日間活動嘅習性。香港動植物公園而家都有養，而荔園動物園喺1970年代亦都養過。
馬保定

馬保定（英文：Malcolm Brodie，1949年—）係當今加拿大卑詩省列治文市長，2001年做到而家。
馬修·懷爾德

馬修·懷爾德（né Weiner；1953年1月24號—），係美國歌手同音樂製作人。
馬修博

馬修博（英文：Matthew Ball，1993年12月14號—）係英國一位男芭蕾舞蹈員，而家係皇家芭蕾舞團首席。

早年生涯
博1993年喺利物浦出世。亞媽係一位會考舞蹈科教師，亞爸都係從事藝術教育。佢6歲開始習舞，11歲入皇家芭蕾舞學校，2013年畢業，但因為膝傷無法參與畢業表演。

職業生涯
出面影片嘅拎 Romeo and Juliet – Balcony Pas de deux (The Royal Ballet), YouTube video The Sleeping Beauty – Bluebird pas de deux (Yasmine Naghdi, Matthew Ball; The Royal Ballet), YouTube video
博係2013/14舞季加入皇家芭蕾舞團，2015年成為領舞，2016年成為獨舞，2017年成為一等獨舞者。
博嘅生涯突破點發生係2018年3月，佢喺一場《芝莎》嘅表演中途，被通知代替受傷嘅明星大衛海伯格。佢只係跳過呢個角色一次，而且未喺皇家芭蕾表演過全劇主角嘅情況下，成功同劇團首席，俄羅斯明星娜塔麗亞奧斯波娃完成剩低劇目。博嘅頂替贏得觀眾嘅企立鼓掌致意，並獲《倫敦時報》盛讚。當年7月，佢就獲晉升首席演員。而當年12月，佢請假到馬修伯恩嘅劇團，出演男版《天鵝湖》中嘅天鵝，共計32場。
2020年，博成為BBC紀錄片《把竿幫嘅男人》嘅主角。喺武漢肺炎大爆發後，佢嘅復出表演，佢同舞伴瑪雅拉瑪姬莉只有5日時間學識隻雙人舞就要上台。

私人生活
2018年嘅資訊顯示，博住喺倫敦嘉立咸。疫情期間，同舞伴瑪雅拉瑪姬莉成為男女朋友。
馬俊傑

馬俊傑（英文：Linus Ma，1989年10月6號—）係前香港無綫電視經理人合約藝員。佢喺英國林肯大學畢業，之後做過模特兒，2016年參選香港先生，之後加入咗無綫電視。

簡歷
馬俊傑讀過基督教香港信義會信愛學校（2002年）、中華基督教會桂華山中學（2002年到2004年）同中華基督教會公理高中書院。另外佢喺香港讀過皇家布里斯本國際學院（Royal Brisbane International College）嘅課程，之後到香港公開大學進修，再喺2015年林肯大學畢業（2014年開始讀）。佢亦參加過貴州衛視真人騷節目《非常完美》，又任職過博物館展覽設計師同平面模特兒。
2016年，馬俊傑參加《香港先生選舉》，成功入到最後十強，輸咗之後加入無綫電視，同年底入讀長3個月嘅演藝進修班，2017年3月3號正式簽約做無綫電視合約藝員。
2023年3月13號，馬俊傑離開無綫。
塔瓦雷巴斯克斯

塔瓦雷巴斯克斯（Tabaré Vázquez，1940年1月17號—2020年12月6號）係烏拉圭政治人，2005年到2010年同埋2015年到2020年兩度做過烏拉圭總統。
塔爾迪恩塔

塔爾迪恩塔（西班牙文：Tardienta）係西班牙亞拉岡威斯卡省一座城，住1千人。
塔甘羅格

塔甘羅格（俄文：Таганрог），係俄羅斯羅斯托夫州一座城，人口26萬。
塔石體育館

塔石體育館（粵拼：taap3 sek6 tai2 juk6 gun2；葡文：Pavilhão Polidesportivo Tap Seac），簡稱塔石館，係澳門一個室內體育館，喺東望洋街，正門同華士古達嘉馬花園相連，塔石廣場對面，喺2004年11月16號落成啟用，佔地面積達5,539平方米。
塔石體育館曾經用嚟做第四屆澳門東亞運動會、第一屆葡語系運動會、第二屆亞洲室內運動會比賽場地。

設計
塔石體育館加入咗一啲環保元素，場館頂部同部分外牆採用天然光作為場館光源之外，亦安裝咗電動隔光幕簾以控制天然光強弱度。另外，體育館亦設有滲透式冷暖系統以調節場館嘅室內溫度。

主場館
主場館（又叫A館），場館高度15米至22米，可設有最多3,295個座位，當中1,120個座位係活動性可伸縮座位。比賽面積45.4米x36.4米，當設置伸縮座位後嘅比賽面積係36.4米x25.6米；場館內設有一個640米x384米液晶電子顯示屏。主場館可以用嚟籃球、武術、空手道、籃球、排球、手球、乒乓球、羽毛球、室內五人足球、跆拳道、學校體育課、學校畢業典禮同其他體育文化大型活動用途。

副場館
副場館（又叫B館）場館高度7米，場地面積係320米x384米；場館內設有一個640米x384米液晶電子顯示屏，以木作為地板物料，適合用作籃球項目活動以同提供學校作體育課之用。

青年試館
青年試館（葡文：Centro de Experimentação para Jovens）；2007年2月前叫做塔石青年活動中心（Centro de Actividades Juvenis da Caixa Escolar）喺高偉樂街塔石體育館裏面，係澳門教育暨青年局轄下嘅其中一個以興趣班同青少年課餘活動為主嘅青年中心，青年中心喺1994年設立，兩年後增設心理輔導同生理諮詢等服務；2005年因社會發展而增加休閒教育以提升澳門青少年生活品質。青年試館設有閒聊館、博學堂、青年社團公用辦公室、綜合活動室同展覽廊等設施。
塔石藝文館

塔石藝文館（葡文：Galeria Tap Seac），又叫澳門塔石藝文館，喺澳門半島荷蘭園大馬路95號。2003年12月5號啟用，由澳門文化局管理，用嚟舉辦視覺藝術展覽同各類文化活動。
塔石藝文館係一幢獨立、兩層高嘅建築物，同周邊同時期嘅建築物，組成別具特色嘅歷史建築群，係澳門法定文物建築之一。
塔石藝文館由時任社會文化司司長、時任行政長官崔世安同日本出名設計師福田繁雄主持揭幕儀式。

設施
展示面積大約500平方米，由前後兩部份組成，中間部份係透光中庭，之間有梯級相連。前半部份係主要展覽區；後半部份可以用嚟做展覽、研討會、講座等。

建築特色
塔石藝文館建築充滿住濃厚歐洲新古典主義風情。佢喺20世紀20年代起，外牆係用土黃同赭紅兩色相間，再用木制百葉窗、貝殼形窗櫺同半柱式裝飾嘅羅馬拱形大門。
塔石藝文館係典型澳門貴族家庭住宅，分前後兩座，經改建後，將前後座連埋一齊，變成藝術展覽場地，又保留咗室內原有兩口古井。
塔瑪麗女王

塔瑪麗女王（亦有人譯做塔瑪爾女王或塔瑪拉女王）（格魯吉亞文：თამარ მეფე，Tamar Mepe，Mepe係格魯吉亞文嘅國王嘅意，c. 1160年—1213年1月18號）係格魯吉亞王國頭一位女皇帝，在位時期係西元1184年至1213年。佢延續咗格魯吉亞王國嘅黃金時期。塔瑪麗女王由格魯吉亞正教會封聖，瞻禮日係喺儒略曆5月1號。

早年
塔瑪麗大約1160年出世，喬治三世同埋亞蘭王國公主布爾杜汗所生，係巴格拉季昂王朝嘅成員。
1177年，格魯吉亞嘅貴族推舉喬治三世嘅侄仔德姆納為皇，嘗試推翻喬治三世，叛軍被打敗後，喺1178年開此塔瑪麗同佢老竇一齊執政。
1184年，喬治三世死後，塔瑪麗成為格魯吉亞唯一皇帝。

第一次婚姻
塔瑪麗一開始成為女皇嘅時候，因性別同埋經驗少而畀格魯吉亞嘅貴族睇低，嘗試從中取利，喺好多事上向貴族讓步。當時貴族推舉弗拉基米爾-蘇茲達爾大公國王子尤里·博戈柳布斯基成為佢老公，尤里喺戰將上好打得，但係佢同塔瑪麗嘅關係唔好。
1187年，塔瑪麗成功以尤里酗酒為原因同佢離婚，流放咗佢去君士坦丁堡。同年，格魯吉亞大主教邁克爾死咗，加上宮廷中塔瑪麗嘅支持者越嚟越多，令塔瑪麗喺格魯吉亞王國嘅權力更大。

第二次婚姻
1191年，塔瑪麗揀同佢嘅遠親亞蘭王國王子大衛·索斯蘭結婚。大衛亦都係擅於軍事，對日後塔瑪麗幾次打敗尤里嘅支持者同埋出征好有幫助。
佢哋生咗兩個仔女，喬治四世同埋魯速丹。

特拉比松帝國嘅成立
1204年4月12號，君士坦丁堡畀第四次十字軍東征侵佔，拜占庭帝國被瓜分。塔瑪麗派兵幫拜占庭皇帝安德洛尼卡一世後人親戚阿歷克塞一世同埋大衛搶返細亞細亞一部分領土，成立特拉比松帝國。

阿尤布帝國
1187年撒拉丁成功喺十字軍手中攞返耶路撒冷城，塔瑪麗同佢嘅宮廷擔心喺耶路撒冷附近以及聖地嘅格魯吉亞僧院嘅安全。塔瑪麗派人要求阿尤布方交返僧院比格魯吉亞，薩拉丁嘅回應冇被記載，但雙方成功達成協議。根舉阿卡主教，喺聖地一帶，嚟朝聖嘅基督徒都要向人交錢，唯獨係格魯吉亞人唔使，可見格魯吉亞喺聖地有一定嘅影響力。
1208年格魯吉亞派兵攻打阿赫拉特城，阿尤布蘇丹阿迪爾一世親自領兵。伊万將軍被阿尤布捉咗，最後雙方簽定三十年和約，格魯吉亞交出100,000第納爾，割27座城堡，放5000名戰俘同埋伊万將軍嘅女同佢對方定婚，阿尤布方就釋放伊万將軍，雙方以阿拉斯河為界。

格魯吉亞嘅黃金時期
格魯吉亞王國喺塔瑪麗統治之下延續咗由佢太爺大衛四世時候開始嘅黃金時期，喺各方面都達到有史以嚟最鼎盛。

政治
格魯吉亞同埋格魯吉亞嘅進貢國
喺塔瑪麗統治之下，格魯吉亞喺大高加索山脈越嚟越強大，喺塔瑪麗臨終前，格魯吉亞嘅版圖北至切爾克西亞，南至凡城，西至錫諾普，東至巴庫，成個高加索地區都係格魯吉亞嘅屬土。佢稱號係「神意所歸，阿布哈茲人、卡特維爾人、阿蘭尼亞人、卡赫季人、亞美尼亞人嘅眾王之王同埋眾后之后，希爾凡沙阿同埋沙汗沙，全東西方嘅君主，世界同埋信仰嘅榮耀，彌賽亞嘅捍衛者」。

文化
喺塔瑪麗統治之下，格魯吉亞嘅文化亦都達至最鼎盛。格魯吉亞嘅文化被拜占庭同埋伊朗影響，塑造出獨特嘅文化。當時格魯吉亞嘅教堂林立，規模比起以往嘅大，風格近似拜占庭風格，塔瑪麗因此而得「彌賽亞嘅捍衛者」稱號。當時文獻同埋文學作品都比以往多，最出名嘅有紹塔·魯斯塔韋利嘅史詩。
塔石廣場

塔石廣場（粵音：taap3 sek6 gwong2 coeng4，葡文：Praça do Tap Seac）係澳門四大廣場之一，喺澳門半島望德堂區，近盧廉若公園，有大約1.326萬平方米。
塔石廣場喺2005年5月開始動工，將原址嘅塔石球場拆卸，將文化局大樓至塔石藝文館對開嘅一段荷蘭園大馬路整合成廣場一部分，地下起咗行車隧道，將原本東行馬路改落隧道。行車隧道喺2007年7月22號正式通車。

特色
塔石廣場地下鋪住上葡式碎石，地底行車隧道隔離係一個5米一層、可以容納60幾架旅遊巴嘅停車場。
廣場有休憩區、飲食及娛樂中心同地庫商場，間中廣場會用嚟做展覽同銷售擋。

地底行車隧道
廣場地底行車隧道係「U」形設計，取代原本荷蘭園大馬路。行車隧道200米長，路面闊8米，雙線行車，平均一條線有4米，設有一條避車線。隧道內裝24小時監察裝置、自動抽氣機同空氣質量感應器。

八間屋
八間屋係八座兩層貴族式住宅同學校，喺19世紀末至20世紀初起。依家改建咗做文化局大樓、塔石衛生中心、澳門中央圖書館、澳門檔案館、塔石藝文館、澳門樂團總部、饒宗頤學藝館、澳門茶文化館，其中5間係廣場嘅一部分。
文化局大樓塔石衛生中心澳門中央圖書館澳門檔案館

塔石廣場商業中心
塔石廣場商業中心又叫「玻璃屋」，喺廣場靠近沙嘉都喇街嗰邊。有700平方米，17米高，包括地面兩層同地庫3層。

地底行車隧道
依家由荷蘭園大馬路入地下隧道好窄，行車時需要轉九十度、傾斜約三十度。另外，大型車輛如巴士轉彎要越線，更發生過幾次意外。俾民主派立法會議員吳國昌批評係「地獄之門」。另外，隧道亦有滴水情況。
大富翁10

《大富翁10》係由台灣大宇資訊發行嘅電子遊戲，該公司大富翁系列第十套正篇遊戲作品。
大富翁11

《大富翁11》係由台灣大宇資訊發行嘅電子遊戲，該公司大富翁系列第11套正篇遊戲作品。
大富翁4

《大富翁4》係由台灣大宇資訊發行嘅電子遊戲，該公司大富翁系列第四套正篇遊戲作品。
大富之家

《大富之家》係1963年嘅一部港產片，由莫康時執導，吳楚帆、林鳳主演。

情節
小學教師董美同盧曉風相戀，俾盧有章、盧有成誤會係歌女董媚，所以非常反對，設法破壞，盧有章亦因此認識董媚，而且好有好感，故事因此展開。
大富翁2

《大富翁2》係由台灣大宇資訊發行嘅電子遊戲，該公司大富翁系列第二套正篇遊戲作品。
大家鼠

大家鼠，又叫大鼠，係鼠科嘅動物其中一個屬，可以細分做64種，常見有黑鼠同啡鼠。
大富翁

大富翁（Monopoly，或叫做地產大亨、壟斷協商）係一款孩之寶推出多人策略棋類遊戲。玩家分到錢，憑運氣同策略買地起樓賺租。佢個英文名同時指「壟斷」，因為最後只得一個贏家，其他人都會報窮收場，係資本主義社會下，商業壟斷寫照。

官方
大富翁桌面棋盤遊戲，有桌面棋盤、電腦遊戲，手機遊戲各種版本。
大富翁卡片遊戲，有桌面棋盤，手機遊戲各種版本。

被「侵權」
由於大富翁娛樂性高，多年嚟亦受全球玩家歡迎，因此出現盜版情況，甚至被大陸開發出未有㗎版本、玩法同遊戲平台，同人網站。
大富翁3

《大富翁3》係由台灣大宇資訊發行嘅電子遊戲，該公司大富翁系列第三套正篇遊戲作品。
魯道夫拉邦

魯道夫拉邦（德文：Rudolf von Laban，1879年12月15號—1958年7月1號），係奧地利男舞蹈指導人員。
魯閔公

姬啟（前669年—前660年）即魯閔公，係春秋魯國君主，前661年到前660年在位。
魯門拉德夫

魯門拉德夫（Rumen Radev，1963年6月18號—）係保加利亞政治人，2017年開始做保加利亞總統。
魯頃公

姬讎（—前249年）即魯頃公，係戰國魯國末代君主，前279年到前256年在位。
魯道夫迪素

魯道夫迪素（Rudolf Diesel，1858年3月18號—1913年9月29號）係德國機械工程師，發明柴油引擎，油渣嘅英文（同唔少西歐語言）「Diesel」就係嚟自佢個姓。
魯錫斯基

魯錫斯基（Greg Rusedski，1973年9月6號—）係一位英國退咗役嘅職業網球手，以快速發球同埋發球上網為主。

球員生涯
魯錫斯基係左手揸拍，1991年轉打職業賽，因為魯錫斯基喺加拿大滿地可出世，所以佢到1995年都係代表加拿大。1995年5月22號開始改為代表英國，嗰陣時引起加拿大圈內人士嬲咗佢。
2007年4月7號魯錫斯基喺打完一場台維斯盃雙打比賽之後宣布退休。退休之後佢喺電視台做分析員同評述員。
青山一丁目站

青山一丁目站（日文：青山一丁目駅／あおやまいっちょうめえき Aoyama-itchōme eki */?）係喺日本東京都港區，屬於東京地下鐵、都營地下鐵嘅鐵路車站。
青山吉能

青山吉能，係日本嘅一個女藝人同埋配音員。
青山剛昌

青山剛昌（日文：青山 剛昌／あおやま ごうしょう Aoyama Gōshō；1963年6月21號—），原本叫「剛昌」（日文：よしまさ Yoshimasa），係日本漫畫家，鳥取縣大榮町（依家嘅北榮町）人。代表作係名偵探柯南、鐵刃（又叫反斗劍神）同埋魔術快斗。

早年
1963年青山響鳥取縣東伯郡大榮町（依家嘅北榮町）出世，喺四兄弟入面排第二。由細細個開始已經沉迷漫畫，成日偷偷地去畫，所以成日畀阿爸阿媽鬧。
佢響小學時期嘅畢業文書入面曾經提過，希望大個咗做個「私家偵探同專門嘅漫畫家」。另外，佢由小四到高中都係劍道部嘅成員，到高中三年級就因為自己嘅興趣而改入美術部。
先後入讀北榮町立大榮小學校、鳥取縣立由良育英高等學校，最後升讀日本大學藝術學院。大學時期屬於漫畫研究部「熱血漫畫根性會」。原先希望畢業後做動畫師，但係受到漫研社嘅前輩矢野博之影響（矢野同青山講，漫畫家比動畫師更加有出路），所以青山就改為希望做漫畫家。
響受到同社嘅前輩阿部豐嘅鼓勵下，青山第一次同講談社投稿。

漫畫家時期
之後佢離開講談社，響到達附近書店嗰陣，佢睇到『週刊少年Sunday』嘅雜誌，於是就聯絡上編集部，又將原稿帶埋過嚟。1986年以作品《約定》（ちょっとまってて）入選小學館新人漫畫大賞。
第二年，青山以《魔術快斗》出道，正式成為一位全職漫畫家。
1988年，作品《鐵刃》為佢打開知名度。1993年，佢以呢套作品獲得第38回小學館漫畫賞兒童部門賞。
1994年，佢開始創作推理漫畫《名偵探柯南》。原因係編集部話「既然《金田一少年之事件簿》都可以咁紅，點解你唔考慮下作套偵探漫畫呢」（而青山本人亦有同《金田一》嘅原作者天樹征丸同埋佐藤文傾過計），《柯南》因而出世。《柯南》係青山最有名氣嘅作品，響1996年登上電視後更加成為日本家傳戶曉嘅動畫。呢套作品唔單止令佢獲得第46回小學館漫畫賞少年部門受賞，亦令佢得到大量人氣。
2007年，建立響佢嘅家鄉・鳥取縣東伯郡北榮町嘅青山剛昌故鄉館正式開幕。
2017年12月，因為病咗要療養同埋要叉下電，《柯南》開始休刊，響《少年Sunday》12月第三、四周合併號公佈。直至2018年4月，《柯南》復刊。

屋企
青山屋企係開加油站，一共有四兄弟。大佬係科學家，其中一個細佬繼承屋企事業專門幫人維修車，而另一個細佬就響米子市一間醫院做醫生。青山有一個堂兄弟係教書嘅，而佢義父（即係青山嘅阿叔或阿伯）做警視；青山重有另一個表兄弟，係搞笑藝人田中知史（搞笑二人組OXYGEN嘅成員之一）。
2005年5月5號同配音員高山南結婚，但就響2007年12月10號宣佈離婚。
青山天主教小學

青山天主教小學（英文：Castle Peak Catholic Primary School）係香港一間政府資助全日制男女天主教小學，喺新界屯門鄉事會路2號。1972年創辦，2007年9月轉為全日制。辦學團體係香港天主教區。現任校長係容偉鴻。該校聯繫中學有屯門天主教中學。
青山一也

青山一也（拼音：あおやま かずや，1951年11月28號— ），本名武田基嗣（拼音：たけだ もとつぐ），係日本東京都出世嘅男性歌手同演員。佢喺1971年出道成為當地嘅歌手。佢經過出咗幾隻碟之後，轉役做演員。1973年，佢喺特攝片流星人間裏面做咗佢嘅主角「防人光」或者「Zone Fighter」。
黃牛飛

黃牛飛，係比原價高嘅飛，喺一啲地方係唔合法。賣飛嗰班人叫做黃牛黨，佢哋嘅行為叫做炒黃牛飛，目的係賺咗張飛官價同埋黑市價嘅差額。有人認為利潤係暴利。
買黃牛飛可能會買到假飛，冇得退，因為黃牛黨多數係黑社會[未記出處或冇根據]。炒黃牛未必一定賺到暴利，有時供過於求，或者車船已經開走，張飛就作廢，黃牛飛就斗零都唔值，張飛揸喺手就渣都冇。
黃珊

黃珊（英文：Toni Wong Shan，1980年1月19號—）係香港新聞工作者。現時任職於無綫新聞，任節目監製及專題記者並且為翡翠台新聞主播王牌之一，現時主要負責黃金時段《六點半新聞報道》。
黃玉郎

黃玉郎（英文名Tony Wong Yuk Long；1950年3月27號—），原名黃振隆，早期筆名黃玄生，係香港漫畫家，香港最大漫畫出版集團玉郎集團（後改叫文化傳信）、玉皇朝創辦人，喺廣東江門出世。
黃牛木

黃牛木（粵拼：wong4 ngau4 muk6；學名：Cratoxylum cochinchinense）係金絲桃科黃牛木屬嘅落葉灌木或喬木仔，原產中國華南、緬甸同馬來西亞地區。而家喺中國嘅廣東、廣西、香港同雲南南邊、緬甸、越南、泰國、馬來西亞、印尼同菲律賓可以搵到。香港原生樹，市內常見。

名
個名因為樹皮係淡黃色，好似啲黃牛而改咗噉。第啲名可以係黃牛茶、黃芽木、狗芽木、雀籠木、水杧果、鷓鴣木、節節花、滿天紅、茶咯桌、梅低優、美啟烈、山狗芽。

樣
植株高2～10m。樹皮灰黃到淡黃白，平滑或有幼嘅條紋，光滑，大多數有退化枝刺。葉對生，橢圓，紙質，長5～9 cm，闊20～35mm，頂端急尖，基部楔形，兩邊冇毛，背面有透明腺點同黑點。花橙紅到粉紅，聚傘花序，生喺葉杈或枝頂；總花梗長1cm。每年4~5月開花；果屬蒴果，啡色，橢圓形，長8～12mm，有宿存萼；每年6月結果。籽長約6mm，有翼。

用途
黃牛木可以整雕刻或雀籠都，亦可以做藥。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
黃牛木嘅根、嫩葉同樹皮都可以用嚟做藥，有清熱解毒，化濕消滯，去瘀消腫，跌打損傷嘅功效。另外，涼茶廿四味嘅其一主要材料係佢出。

有關嘅書
邢福武、丘國賢 (2006)。《《香港古樹名木》》。天地圖書。頁 第96-97頁。ISBN 978-988-211-585-9。
呂炎周 (1996)。《《臺灣藥用植物名錄》》。頁 第451頁。ISBN 957-41-4049-0。
刘凯昌 (2014)。《《广东森林植物》》。Q948.526.5。华中科技大学出版社。頁 第139页。ISBN 978-7-5609-9554-0。 {{cite book}}: Unknown parameter |month= ignored (help)
黃玉

黃玉（Topaz），俗稱黃寶石，係種矽酸鹽礦物，含有鋁同氟元素，有啲會帶淡黃色，亦有啲會帶第啲色水。
黃玉瑜

黃玉瑜（1902年—1942年），廣東開平人，畫則師同原勷勤大學教授，舊底做工嘅記名縮寫係「Y.Y.W」。對美國、南京、廣州等地嘅城市建設同建築教育，作出過重要貢獻。

簡介
渠出世早年就去咗美國，1925年喺麻省理工學院（MIT）建築系畢業。1929年應時任南京市工務局局長林逸民嘅邀請，放棄咗喺美國穩定嘅工作同生活，同屋企返咗中國大陸，先後喺南京中山陵陵園管理委員會、南京國都設計技術專員辦事處、廣東信託公司、嶺南大學、勷勤大學、中山大學等機構做過。
中日戰爭陣，黃玉瑜加入咗中央雷允飛機製造廠，為中美空軍提供維修服務及後勤支援。黃負責過雲南瑞麗廠區嘅建築設計，廠房被毀後，仲帶隊技術人員前往雲南保山勘測選址。1942年5月4號，日本空軍轟炸保山，黃玉瑜中彈，傷重不治。

作品
喺美國畢業後參與過包括華盛頓大廈、哈佛大學哈佛醫學院萬德比特宿舍，仲有費邊大廈，及紐約康奈爾醫院等重要地標性、公共建築嘅設計。
返咗中國後參與咗南京中山陵、南京首都規劃等一系列嘅建設。此後喺廣州，設計過孫逸仙紀念醫院、泰康路嘅華安樓、嶺南大學嘅廣寒宮。

故居
而家喺廣州嘅農林上路七橫路7號有留低黃自建嘅住宅小洋樓，表現咗實用同藝術之間嘅平衡，喺東山洋樓中非常獨特，融合東西方乃至伊斯蘭風格，畀列入咗第一批廣州歷史建築。
黃珈熙

黃珈熙（英文：ViVi Wong，1996年12月9號—），係香港女藝人，2017年3月加入韓國女子組合本月少女（LOONA）分隊「本月少女 1/3」做其中一位成員，到2018年8月正式出道。佢係第二位加入韓國女子組合嘅香港人。
黃牛章

黃牛章係伊斯蘭教典籍《可蘭經》入面嘅第2章（蘇拉）。
黃獎

黃獎（Anthony Wong；1964年2月28號—）係香港作家、水墨畫家同廣告創作人，任職於廣告及傳媒界超過廿年，同時致力推動青年創作同潮流閱讀，而家喺都市日報撰寫專欄，並擔任新城數碼生活台《潮讀四千年》節目主持，以現代人嘅視角解讀中國歷史文化。

小說創作
2011年開始出版小說，著作有玄俠小說《首誌封神》同《首誌封神２》。用現代人嘅視角改編名著《封神榜》，破除咗正邪對立嘅傳統，用現代市場元素演繹古代神話戰爭，用一班道術少年嘅成長過程去揭視成人世界嘅矛盾。曾經喺《品尊月刊》寫專欄，用《首誌封神》裏面嘅角色概念，解構香港嘅名人眾生相。
2014年出版電子書，第一集「奇緣非註定，道術可速成」喺Google Play圖書免費推出。

推動青年創作
黃獎喺2011年創辦《萌動雙月刊》，喺超過一百一十間中學免費派發，畀學生投稿。同年，成立咗「萌動小說團」，出版《萌動小說集》、《萌動小說集II》及、《萌動小說集III》，第一年收錄咗八個中學生嘅短篇小說創作，並喺聖誕書展舉行新書發佈會。喺2011到2014年間，走訪超過三十間中學，推動學生創作。2012年，獲倪匡先生授權，續寫咗《非人協會》，同香港小說會合作，推出《新‧非人協會II》。

推廣潮流閱讀
黃獎喺《萌動雙月刊》訪問喬靖夫、天航、深雪、文地貓、大泥、路邊攤等創作人。並擔任新城電台節目主持，曾喺電台中介紹九把刀、御我、林詠琛等潮流作家。喺九十年代，黃獎翻譯過美國漫畫「蝙蝠俠與特警判官」Batman vs Judge Dredd，並喺、香港經濟日報、東Touch、新報、Recruit寫專欄，介紹美國漫畫文化。

水墨畫
2006年開始畫水墨畫，繼承咗著名畫家羅冠樵嘅踏實畫風，並融合西洋印象派技法，用「留白」嘅方式演繹光影。2012年，創出「字在畫中」嘅風格，佢嘅作品曾喺香港文化中心六度展出。

專欄寫作
黃獎而家喺都市日報寫緊專欄，介紹潮流文化同電影，並曾經喺《品尊月刊》撰寫封面故事。佢亦為《社會與公益》寫過關於慈善事業人物嘅專訪，訪問過楊受成同趙曾學韞。

廣告創作
黃獎喺廣告及傳媒界任職超過二十年，曾經喺香港經濟日報、成報、東周刊、壹週刊、南華傳媒、新城電台及觸動傳媒任職。
喺2007年加入GROUP M廣告公司，開辦ACTIVATION，提倡「內容式廣告」（Branded Content）。將廣告同內容結合，着重資訊性同娛樂性，同時兼顧品牌價值。
香港愛情故事

《香港愛情故事》（英文：Hong Kong Love Stories）係香港無綫電視拍攝製作嘅時裝愛情電視劇，由羅天宇、龔嘉欣同王敏奕領銜主演，龔慈恩、白彪、石修、游嘉欣、謝東閔、莊思敏同林正峰聯合演出，葉童、蔣家旻同梁証嘉特別演出。
呢套劇被安排喺2020年12月7號到12月22號逢禮拜一到五22:30－23:30喺翡翠台首播，而呢個時段本嚟安排咗《港產旅行團》播映，開播前7日（11月30號晚）先至臨時讓路，更將自2009年2月開始平日23:00左右播《晚間新聞》嘅安排改動去遷就呢套劇播一個鐘。有關安排被外界猜測係為咗迎戰另一電視台ViuTV嘅皇牌節目《全民造星III》。
香港房屋委員會展覽中心

香港房屋委員會展覽中心係介紹香港公共房屋發展嘅博物館，喺香港九龍何文田佛光街80號房屋委員會總部第三座4樓，由香港房屋委員會負責管理。已於2022年3月關閉。

簡介
香港房屋委員會展覽中心展示香港嘅公營房屋發展，同埋多年來嘅工作同成果。展覽中心佔地1,000平方米，設有內容豐富嘅展示屏、有趣嘅樓宇模型、懷舊嘅模擬單位，同埋多輯相片同影片，呈現香港公共房屋嘅發展歷程。沿住玻璃瞭望橋，可以俯瞰喺各區嘅發展項目；更可以到互動角，透過有趣嘅遊戲建設理想嘅公共屋邨。

展覽特色
展覽中心強調互動同創新，展區分為：
時光漫遊
台階式嘅展覽動線，透過圖片、實物擺設同模擬單位，畀參觀者體驗公共房屋計劃嘅發展過程。
觀景橋
喺展區中央嘅位置，起喺一個1:1000嘅香港公共房屋規劃模型之上。參觀者可以喺觀景橋睇到房委會嘅發展項目喺香港市區嘅分佈。
資訊角
工作坊
簡介影院
香港房屋委員會

香港房屋委員會（Hong Kong Housing Authority，簡稱房委會）係香港法定組織，負責香港公營房屋決策，並交由政府部門房屋署執行。
香港房屋委員會主要工作係起公屋同埋居屋。全香港有200幾萬人住響房委會擁有嘅65萬個出租單位，有指佢係全世界最大業主。

歷史
香港喺二戰後人口急增，大批中國難民因為政治、經濟等原因湧入香港，導致房屋供不應求，好多人因為經濟條件唔好，只能夠周圍喺山邊搭木屋、鐵皮屋，又或者住喺天台屋、籠屋、板間房等，當時嘅殖民地政府喺1953年石硤尾大火之後開始正視房屋問題，於是成立咗好多組織去起公營房屋。
直到1973年，港督麥理浩提出「十年建屋計劃」，為咗配合計劃，政府將原本由市政局管理嘅屋宇建設委員會（屋建會）屋宇建設處同政府嘅徙置事務處合併成今日嘅房屋署，屋建會就改組成房委會，旗下嘅所有廉租屋邨、政府廉租屋同徙置區全部歸房署管理。
香港情·香港味

《香港情·香港味》（英文：Emotion And Taste Of Hong Kong）係香港電視廣播有限公司製作嘅資訊節目，由歐陽偉豪、胡琳、薛家燕主持，介紹香港特色小食舖頭。節目由2017年8月6號到8月20號逢禮拜日晚19:30－20:00喺翡翠台播。
香港懲教博物館

香港懲教博物館（英文：Hong Kong Correctional Services Museum） 係香港懲教署嘅博物館，喺香港島南區嘅赤柱，鄰近懲教署職員訓練院，喺2002年11月正式開放。

簡介
香港懲教博物館樓高兩層，座落喺赤柱懲教署職員訓練院操場側邊，面積大概480平方米，藏品多達六百幾件。館裏面共設十間展覽室，一座模擬絞刑台同兩間模擬囚室。博物館頂部有模擬嘅監獄瞭望塔，以凸顯博物館嘅主題。博物館設有社區教育中心，介紹懲教署嘅懲教同更生計劃，並展示在囚人士嘅手工藝品。
香港戲劇協會

香港戲劇協會喺1984年成立，係香港戲劇團體同戲劇工作者嘅聯合大會，宗旨係團結香港戲劇界，推動戲劇運動，反映同表達香港戲劇發展嘅意見同促進香港戲劇界對外嘅交流同觀摩，並為香港唔同層面嘅觀眾、戲劇愛好者同劇場專業工作者舉辦唔同形式嘅戲劇活動。為咗表揚一班有出色表現嘅戲劇工作者，每年都會舉辦香港舞台劇獎。